charta
Store norske leksikon,Ordforklaringer,Ord og uttrykk på andre språk,Latinske ord og uttrykk
Charta var egentlig et blad laget av sammenføyde tynne skiver fra papyrusplantens marg; da charta ble brukt til å skrive på, gikk ordet over til å bety også annet som noe var skrevet eller tegnet på; i denne betydning er ordet gått over i norsk, endret til kart (landkart og så videre).
I middelalderen ble forordninger, håndfestninger og andre dokumenter, også brev, på pergament gjerne kalt charta eller diploma, og i den betydning brukes ordet fremdeles. Berømt er det engelske Magna Carta fra 1215.Charta blir av og til også brukt om den skrevne forfatningslov, nå alminnelig kalt konstitusjonen eller grunnloven; La Charte kaltes for eksempel Ludvig 18s forfatning for Frankrike. På engelsk brukes charter blant annet om et dokument som ligger til grunn for opprettelsen av en organisasjon, for eksempel FN. Les mer i Store norske leksikon håndfestning håndskrifter papyrusruller